# Ботсванада Һинд дине

Ботсванада Һинд дине практикасы Габороне һәм Селеби-Пхикве тирәли концентрацияләнгән. Һинд дине тарафдарлары җәмәгате 20-енче гасыр башында формалаша башлаган Һиндстаннан Ботсванага иммиграция башлану белән. Ботсванада Һинд диндәгеләрнең күпчелеге Һиндстан чыгышлы.
Ботсванада 2001 ел халык санын алу буенча якынча 3000 Һинд дине тарафдары булган. Һинд дине җәмәгате фаразлавынча бу саннар чын саннардан шактый кимрәк булырга мөмкин.

# Ботсванада Һинд дине
## Гыйбадәтханәләр

2016 елның январена Ботсванада биш Һинд дине гыйбадәтханәсе бар, Габоронеда Саи Гыйбадәтханәсен һәм ИСККОН Гыйбадәтханәсен кертеп. Җәмәгать үсү белән, төбәктә күп ассоциацияләр барлыкка килгән. Шулай ук Габоронеда һәм Селеби-Пхикведа Һинд дине гыйбадәтханәсе бар инде. Башкалада шулай ук гурудвара төзелгән. Сваминараян гыйбадәтханәсен төзү өчен планнар бар, һәм шулай ук Ботсвананың төрле урыннарында Саи Баба Үзәге, Венкатешвара Гыйбадәтханәсе һәм ИСККОН Үзәге.
Түбәндә күрсәтелгәннәр Ботсванада төп Һинд дине гыйбадәтханәләре:
* ИСККОН (Халыкара Кришна Аңы Җәмгыяте), ИСККОН, Габороне
* Селеби-Пхикве, Шива-Вишну Гыйбадәтханәсе
* Габороне, Һинду Залы
* Габороне, 8 Квартал, Шри Баладжи Гыйбадәтханәсе

# Ботсванада Һинд дине
## Гыйбадәтханәләр
### Габороне, ИСККОН Ботсвана Кришна Баларам Мандиры

Ботсванадагы ИСККОН гыйбадәтханәсе Габороне Вест Фаза 2-дә урнашкан, Баобаб Башлангыч Мәктәп каршысында. Ул мәһабәт бина әфлисун һәм кара-кызыл төсләрдә, анда илнең бөтен урыннарыннан кешеләр тыштан һәм бигрәк тә эчтән зиннәтле сәнгать эшен күрү өчен килә. Ул Шри Шри Кришна һәм Балараманың өе.

# Ботсванада Һинд дине
## Гыйбадәтханәләр
### Һинду Залы, Габороне

Габоронеда Һинду Залы "Калтекс" заправкасы янында, "Мару-а-Пула Роботлары" (светофорлар) төбәге тирәсендә урнашкан. Бу гыйбадәтханәдә барлык Һинд дине фестивальләре (Маха Шиваратри, Рама Навами, Навратри, Дивали һ.б. үткәрелә).
Һинду Залына керү янында, "Наваграха Гыйбадәтханәсе" урнашкан, анда 9 планетаның Ходае бар. Шуңа янәшә үзәктә "Шива Лингам" белән "Шива Ходае Гыйбадәтханәсе" урнашкан, аның тирәли Ходай Субрахманья, Парвати Алиһәсе һәм Ходай Ганеша сыннары урнашкан.
Шива Гыйбадәтханәсенең диварларының эчендә кечкенә мәгарә бар, анда Шива Ходае, тезендә Кечкенә Ганеша Ходае һәм Кечкенә Субрахманья Ходае белән Парвати Анасы сыны бар.
Шулай ук Шива Лингамга караучы "Нанди" бар.
Эчтә шуннан атаманы алган зур зал бар. Агач күперчек өстендә Рама Ходае, Сита Анасы, Лакшмана һәм Хануман Ходае бар. Шулай ук Шива Ходае сыны бар.

# Ботсванада Һинд дине
## Гыйбадәтханәләр
### Габороне, 8-енче квартал, Шри Баладжи Гыйбадәтханәсе

Ботсвана Һинду Иганә Трасты Габоронеда Шри Баладжи Гыйбадәтханәсен классик Дравид архитектура стиленда төзегән. Бу гыйбадәтханә Көньяк Африка төбәгендә үз төрендә бердәнбер һәм Габоронеда мәдәни тартылу урыны булып тора, чөнки халык аның архитектур һәм скульптур матурлыгы белән соклана.
Гыйбадәтханәдә 10 санктум санкторум бар, анда төп Ходай буларак Баладжи Ходае һәм аның хатыннары Шридэви һәм Бхудеви бар, Ходай Ганеша, Ходай Анджанея (Хануман), Ходай Шива, Мата Вайшнодэви, Ходай Аййяпа, Ходай Муруга һәм Наваграхалар. Барлык Мулавар Виграхалар һәм Утсав Муртилар Һиндстаннан кертелгән булган. Маха Мандап һәм Раджагопурам өчен ишекләр Кераладан китерелгән булган. Маха Мандапның ишекләрендә Кришна Лиладан сәхнәләр күрсәтелгән, ә шул ук вакытта Раджа Гопурамда Дашаватар (ун аватар) күрсәтелгән.